ગુણવત્તા એટલે ગુણનો ઉમેરો. ગુણ એટલે કેવળ માર્ક્સ નહી,મૂલ્યો,વલણો,કૌશલ્યો જીવન જીવવાની જીજીવિષા ,સ્વાવલંબન ,I CAN DO... ની વૃત્તિ વગેરેનો સમાવેશ થાય છે. .૨૧મી સદી એટલી ફાસ્ટફોર્વડ છે કે તેની તાસીર તો જુઓ , જેની પાસે નાક લુંછવા માટે ખિસ્સામાં રૂમાલ નથી એમની પાસે બે-બે એન્રોઈડ મોબાઈલ હોઈ છે.નવી પેઢી જેટલી સલમાનખાન, શાહરુખખાન અને આમીરખાનને જાણે છે તેટલી, શ્રીમદભગવદગીતા , રામાયણ, મહાભારત, કુરાન કે બાઈબલ ને જાણાતી નથી. આ એજ ગ્રંથો છે કે જેમાં માનવ અને સમગ્ર વિશ્વ ને ઉભો કરવાની પ્રચંડ તાકાત છે. જે જ્ઞાન પુસ્તક મારફતે બાળકને આપવાનું છે તે ટેકનોલોજી મારફતે તેને મળી ગયું હશે?નવી પેઢી ટેકનોલોજી ના પાયા પર પુરપાટ ઝડપે આગળ વધી રહી છે.ફક્ત પુસ્તકિયું અને ગોખણીયું જ્ઞાન આ સદી માં સદવાનું નથી,ચાલવાનું નથી,ક્યાંક સ્પીડ બ્રેકરો મુકવા જરૂરી છે .કારણ કે સમાજમાં મૂલ્યોનો હ્રાસ થતો જાય છે,મૂલ્યોનું ધોવાણ થતું જાય છે.બાળકને ખબર ના પડતા મૂલ્યલક્ષી,આધ્યાત્મિક,વિજ્ઞાન, ટેકનોલોજી, પ્રકૃતિ,આજીવિકા,સામાજિક વગેરે શિક્ષણ ના હળવા તેમજ ભારે ડોઝ આપવા પડશે.